
PROSPECTUL MEDICAMENTULUI DE UZ VETERINAR
Amoxicilină 15% P.D.

Citiţi cu atenţie şi în întregime acest prospect înainte de a începe să utilizaţi acest medicament de uz veterinar deoarece conţine informaţii importante pentru dumneavoastră. 

· Păstraţi acest prospect. S-ar putea să fie necesar să-l recitiţi.
· Dacă aveţi orice întrebări suplimentare, adresaţi-vă medicului veterinar sau farmacistului.  
· Dacă s-au manifestat orice reacţii adverse, adresaţi-vă medicului veterinar, farmacistului veterinar sau Agenției Naționale pentru Siguranța Alimentelor
· Acestea includ orice posibile reacţii adverse nemenţionate în acest prospect. 

1. DENUMIREA ȘI ADRESA DEȚINĂTORULUI CERTIFICATULUI DE ÎNREGISTRARE ȘI ALE PRODUCĂTORULUI/FABRICANTULUI RESPONSABIL PENTRU ELIBERAREA SERIILOR MEDICAMENTULUI DE UZ VETERINAR
Întreprinderea Particulară „OLKAR-AgroZooVet-Service”
str. Eroilor Maidanului (Lenin), 272B, or. Șargorod, reg. Vinița, 23500, Ucraina 

2. DENUMIREA MEDICAMENTULUI DE UZ VETERINAR, CONCENTRAȚIA ȘI FORMA FARMACEUTICĂ ALE ACESTUIA
1 ml de preparat conține substanța activă:
Amoxicilină trihidrat - 150 mg.
Excipienți: butilhidroxitoluen (agidol), propilparaben, metilparaben, stearat de aluminiu, alcool benzilic, ulei de semințe de bumbac, propilenglicol dicaprilat, ulei de floarea soarelui.

3. PROPRIETĂȚI FARMACOLOGICE
Codul de clasificare ATC vet QJ01 – preparate de uz veterinar antibacteriene pentru uz sistemic. QJ01CA04 – amoxicilină. 
Amoxicilina este o penicilină semisintetică, aparținând clasei de antibiotice β-lactamice.
Amoxicilina perturbă sinteza peretelui celular bacterian prin inhibarea enzimelor transpeptidază și carboxipeptidază, provocând un dezechilibru osmotic și moartea microorganismului în faza de creștere. Amoxicilina este activă împotriva bacteriilor Gram-pozitive și Gram-negative: Actinomyces spp., Bacillus anthracis, Clostridium spp., Corynebacterium spp., Listeria monocytogenes, Staphylococcus spp., Streptococcus spp., Actinobacillus spp., Escherichia coli, Fusobacterium spp., Haemophilus spp., Moraxella spp., Pasteurella spp., Salmonella spp., de asemenea împotriva Leptospira spp. Efectul antibacterian al preparatului este mai eficient în perioada de înmulțire intensă a bacteriilor.
 Mecanismul de acțiune al amoxicilinei constă în inhibarea proceselor biochimice ale sintezei pereților celulari bacterieni prin blocarea selectivă și ireversibilă a unor enzime, în primul rând a transpeptidazelor, endopeptidazei și carboxipeptidazei. Rezistența insuficientă a pereților celulari ai microorganismelor sensibile afectează rezistența osmotică, ducând la liza celulei bacteriene. 
După administrare amoxicilina este bine absorbită, atingând o concentrație plasmatică maximă după 2 ore și menținându-se timp de 18 ore. 
La vacile mulgătoare după administrarea intramusculară de amoxicilină concentrația maximă se observă în rinichi, iar cea minimă – în țesuturile musculare. Concentrații mari au fost observate în bilă și urină. Concentrația în țesuturile peretelui intestinal, al ficatului și rinichilor este de aproximativ 10-30% din concentrația în ser și poate fi mai mare decât în ​​piele, grăsime, splină și mușchi. Timpul de înjumătățire este de 1,5 ore. 
Amoxicilina este excretată în principal în urină, în cantități mici în bilă și lapte.

4. INDICAȚII TERAPEUTICE 
Tratamentul la bovine, ovine, caprine, suine, câini și pisici a bolilor tractului digestiv, organelor respiratorii, sistemului urogenital, a bolilor cutanate și ale țesuturilor moi, precum și tratamentul animalelor cu septicemie, artrită și poliartrită, cauzate de microorganisme sensibile la amoxicilină.

5. POSOLOGIE PENTRU FIECARE SPECIE, METODA, MODUL DE ADMINISTRARE ȘI DOZA PRESCRISĂ
A se agita bine conținutul flaconului înainte de utilizare!
Intramuscular sau subcutanat în doză unică de 1 ml la 10 kg de greutate corporală (echivalentul a 15 mg de amoxicilină la 1 kg de greutate corporală a animalului).
Dacă recuperarea nu are loc timp de 48 de ore, tratamentul trebuie revizuit.
A se utiliza doar seringi și ace sterile și uscate pentru administrare. Dacă doza de preparat depășește 20 ml – pentru bovine, 10 ml – pentru suine, 5 ml – pentru ovine și caprine, ea trebuie divizată și administrată în diferite locuri.                                     

6. CONTRAINDICAȚII: 
 Hipersensibilitate la amoxicilină.
A nu se utiliza la cai, iepuri, cobai, hamsteri și alte erbivore mici.
A nu se administra intravenos.
A nu se utiliza la animale slăbite, lihnite și la animale cu insuficiență renală severă.
A nu se utiliza concomitent cu sulfamide și antibiotice din clasa cefalosporinelor, tetraciclinelor, macrolidelor.
                                                                                                                                             7. REACȚII ADVERSE:
Tulburări digestive.
Iritare la locul injectării. 
Reacții alergice de la mâncărime până la șoc anafilactic.                                                              

8. PRECAUȚII: 
Sacrificarea animalelor pentru carne este permisă peste 14 zile după ultima administrare a preparatului. Consumul de lapte este permis peste 48 de ore (4 mulsuri) după ultima administrare a preparatului. Carnea și laptele obținute înainte de termenul indicat se nimicește sau se utilizează ca hrană pentru animalele neproductive, în funcție de concluzia medicului veterinar.

9. SPECII ȚINTĂ: Bovine, ovine, caprine, suine, câini și pisici. 

10.  PERIOADA DE AȘTEPTARE
Sacrificarea animalelor pentru carne este permisă peste 14 zile după ultima administrare a preparatului. Consumul de lapte este permis peste 48 de ore (4 mulsuri) după ultima administrare a preparatului. Carnea și laptele obținute înainte de termenul indicat se nimicește sau se utilizează ca hrană pentru animalele neproductive, în funcție de concluzia medicului veterinar.

11. PRECAUȚII SPECIALE PENTRU DEPOZITARE 
A se păstra la loc uscat, întunecat, inaccesibil copiilor, la o temperatură de la 5 până la 25°C. A se păstra separat de alimente, băuturi și hrana animalelor. 

12. PRECAUȚII SPECIALE PENTRU ELIMINAREA MEDICAMENTULUI DE UZ VETERINAR NEUTILIZAT SAU A DEȘEURILOR PROVENITE DE LA MEDICAMENTUL DE UZ VETERINAR
Orice produs medicinal veterinar neutilizat sau deşeu provenit din utilizarea unor astfel de produse trebuie eliminate în conformitate cu cerinţele locale. Solicitaţi medicului veterinar informaţii referitoare la modalitatea de eliminare a medicamentelor care nu mai sunt necesare. Aceste măsuri contribuie la protecţia mediului.

NUMAI PENTRU UZ VETERINAR




https://agroolkar.com.ua/ru/production/amoksitsillin-15-o-l-kar/

